**Tomáš Nosek** (s. 1. syyskuuta 1992 Pardubice, Tšekkoslovakia) on tšekkiläinen jääkiekkoilija, joka pelaa NHL-joukkue New Jersey Devilsissä. Nosek on pelipaikaltaan keskushyökkääjä, mutta hän osaa pelata myös laidassa. *The Hockey News* -sivuston mukaan Nosek on ihanteellisen isokokoinen NHL:ään ja hänellä on myös hyvät pelintekotaidot ja puolustusosaaminen. Novakin tulisi kuitenkin lisätä voimaa ja olla röyhkeämpi ollakseen tuloksellisesti valmiimpi NHL:ään.

Ura
---

### Seuraura

Nosek on HC Pardubicen kasvatti. Hän voitti kaudella 2009–2010 tehoilla 2+7=9 koko Tšekin B-juniorisarjan pudotuspelien syöttöpörssin ja sijoittui pistepörssissä toiseksi HC Slavia Prahan Tomáš Hertlin jälkeen. Kaudella 2010–2011 Nosek voitti Pardubicen A-nuorten sisäisen maalipörssin ja sijoittui sisäisessä pistepörssissä toiseksi Jiří Půhonýn jälkeen. Hän jakoi koko Extraliga juniorůn pistepörssin viidennen sijan HC Vítkovicen Adam Řehákin ja Petr Kolouchin kanssa. Nosek voitti myös Pardubicen sisäisen tehotilaston lukemalla +33. Kauden lopun hän vietti lähinnä lainalla Tšekin toiseksi korkeimmalla sarjatasolla 1. česká hokejová ligan HC Chrudimissa, jossa Nosek pelasi 14 runkosarjaottelua tehopistein 1+8=9 ja seitsemän playout-ottelua tehden viisi syöttöpistettä. Hän jakoi runkosarjassa joukkueen sisäisen tehotilaston voiton Jan Semorádin kanssa lukemalla +6.

Kaudella 2011–2012 Nosek debytoi HC Pardubicen Extraliga-joukkueessa, jossa hänen tulokaskautensa toi 27 runkosarjaottelussa neljä syöttöpistettä sekä neljässä European Trophy -ottelussa yhden maalin. Nosek voitti kauden päätteeksi Tšekin-mestaruuden. Hän pelasi ison osan kaudestaan vielä myös Pardubicen A-nuorissa, joiden sisäisen tehotilaston voiton Nosek jakoi Filip Stoklasan kanssa lukemalla +10. Loppukauden hän vietti lainalla 1. ligassa HC Hradec Královén paidassa. Kolmannella kaudellaan 2013–2014 Nosek teki lopullisen läpimurtonsa Extraligassa. Hän voitti Pardubicen sisäisen piste-, maali- ja syöttöpörssin tehoilla 19+25=44, joilla Nosek jakoi liigan pistepörssin yhdeksännen sijan HC Zlínin Petr Leškan kanssa. Hän voitti joukkueensa sisäisen tehotilaston lukemalla +17. Nosek voitti koko Extraligan pudotuspelien jäähypörssin 44 minuutillaan. ET:ssä hän jakoi Pardubicen sisäisen pistepörssin voiton kolmen muun pelaajan kanssa tehoilla 2+4=6.

Kesäkuussa 2014 NHL-varaamaton Nosek teki kaksivuotisen tulokassopimuksen Detroit Red Wingsin kanssa. Hän pelasi kauden 2014–2015 kokonaan AHL-joukkue Grand Rapids Griffinsissa, jossa Nosekin tulokaskausi toi 55 runkosarjaottelussa tehot 11+23=34 ja 12 playoff-ottelussa tehot 2+5=7. Hänen kauttaan lyhensi loukkaantuminen. Nosek jakoi lukemalla +30 koko liigan tehotilaston voiton joukkuetoverinsa Nick Jensenin, Rockford IceHogsin Stephen Johnsin ja Manchester Monarchsin Brian O’Neillin kanssa. 

Kaudella 2015–2016 Nosek debytoi NHL:ssä, jossa hän pelasi kuusi runkosarjaottelua ilman tehopisteitä. Nosek pelasi ensimmäisen NHL-ottelunsa Red Wingsissa Tapaninpäivänä 26. joulukuuta 2015 vieraissa Nashville Predatorsia vastaan. Hän sai ottelussa jääaikaa 7.26 minuuttia. Toukokuussa 2016 Nosek teki kaksivuotisen- ja suuntaisen jatkosopimuksen Red Wingsin kanssa.

Heinäkuussa 2023 Nosek teki vapaana agenttina New Jersey Devilsin kanssa yksivuotisen ja miljoonan dollarin arvoisen sopimuksen.

### Maajoukkueura

Nosek pelasi alle 20-vuotiaiden MM-kilpailuissa vuonna 2012, jolloin hän toimi Tšekin kapteenina. Nosek valittiin Suomea vastaan pelatun alkulohkon ottelun päätteeksi joukkueensa ottelun parhaaksi pelaajaksi. Yhteensä hän on pelannut 21 nuorten maaottelua.

Tšekin A-maajoukkueessa Nosek on pelannut 11 ottelua tehden kolme maalia. Hän teki A-maajoukkuedebyyttinsä 19. joulukuuta 2013 Channel One Cupin Prahassa pelatussa avausottelussa Suomea vastaan. Ensimmäisen A-maajoukkuemaalinsa Nosek teki samassa turnauksessa, uransa kolmannessa ottelussa Sotšissa isäntäjoukkue Venäjää vastaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2008–2009 | HC Pardubice | Tšekki U20 | 23 | 2 | 8 | 10 | 8 | 3 | 0 | 1 | 1 | 0 |
| 2009–2010 | HC Pardubice | Tšekki U20 | 16 | 3 | 9 | 12 | 4 | – | – | – | – | – |
| 2010–2011 | HC Pardubice | Tšekki U20 | 51 | 30 | 33 | 63 | 64 | – | – | – | – | – |
|  | HC Chrudim | Tšekki I | 14 | 1 | 8 | 9 | 0 | – | – | – | – | – |
| 2011–2012 | HC Pardubice | Tšekki U20 | 13 | 13 | 13 | 26 | 8 | – | – | – | – | – | JMM | 6 | 0 | 1 | 1 | 2 |
|  | HC Pardubice | ČEL | 27 | 0 | 4 | 4 | 2 | – | – | – | – | – |
|  | HC Hradec Králové | Tšekki I | 5 | 2 | 0 | 2 | 0 | 3 | 0 | 0 | 0 | 0 |
| 2012–2013 | HC Pardubice | Tšekki U20 | 6 | 5 | 9 | 14 | 4 | – | – | – | – | – |
|  | HC Pardubice | ČEL | 50 | 5 | 9 | 14 | 20 | 3 | 1 | 1 | 2 | 2 |
|  | HC Hradec Králové | Tšekki I | 5 | 4 | 1 | 5 | 2 | – | – | – | – | – |
| 2013–2014 | HC Pardubice | ČEL | 52 | 19 | 25 | 44 | 36 | 10 | 3 | 3 | 6 | 44 |
| 2014–2015 | Grand Rapids Griffins | AHL | 55 | 11 | 23 | 34 | 22 | 12 | 2 | 5 | 7 | 4 |
| 2015–2016 | Detroit Red Wings | NHL | 6 | 0 | 0 | 0 | 2 | – | – | – | – | – |
|  | Grand Rapids Griffins | AHL | 70 | 15 | 15 | 30 | 42 | 9 | 1 | 0 | 1 | 6 |
| 2017–2018 | Detroit Red Wings | NHL | 11 | 1 | 0 | 1 | 2 | – | – | – | – | – |
|  | Grand Rapids Griffins | AHL | 51 | 15 | 26 | 41 | 33 | 19 | 10 | 12 | 22 | 18 |
| 2017–2018 | Vegas Golden Knights | NHL | 67 | 7 | 8 | 15 | 14 | 17 | 4 | 2 | 6 | 8 |
| 2018–2019 | Vegas Golden Knights | NHL | 68 | 8 | 9 | 17 | 18 | 7 | 0 | 0 | 0 | 14 |
| 2019–2020 | Vegas Golden Knights | NHL | 67 | 8 | 7 | 15 | 20 | 8 | 2 | 1 | 3 | 2 |
| 2020–2021 | Vegas Golden Knights | NHL | 38 | 8 | 10 | 18 | 10 | 6 | 0 | 1 | 1 | 4 |
| 2021–2022 | Boston Bruins | NHL | 75 | 3 | 14 | 17 | 32 | 7 | 0 | 2 | 2 | 0 |
| 2022–2023 | Boston Bruins | NHL | 66 | 7 | 11 | 18 | 48 | 7 | 0 | 2 | 2 | 0 |
| 8 kausi | yhteensä | NHL | 398 | 42 | 59 | 101 | 146 | 52 | 6 | 8 | 14 | 28 |
| 3 kautta | yhteensä | AHL | 176 | 41 | 64 | 105 | 97 | 40 | 13 | 17 | 30 | 28 |
| 3 kautta | yhteensä | ČEL | 129 | 29 | 38 | 67 | 58 | 14 | 4 | 4 | 8 | 46 |

Lähteet
-------

* Tomáš Nosek The Internet Hockey Databasessa (englanniksi)
* Tomáš Nosek Legends of Hockey -sivustolla (englanniksi)
* Tomáš Nosek *Elite Prospects*. Everysport Media Group AB.  (englanniksi)

### Viitteet

1. ↑  Tomáš Nosek The Internet Hockey Databasessa (englanniksi)
2. 1 2 3 4 5  Tomáš Nosek *Elite Prospects*. Everysport Media Group AB.  (englanniksi)
3. ↑  Tomas Novak – The Hockey News (englanniksi)
4. ↑  Kujawa, Kyle: Wings sign free agent winger Nosek  14.6.2014. DETROIT:  Detroit Red Wings. Viitattu 5.11.2016. (englanniksi)
5. ↑  Red Wings nappasi nuoren tshekkilaiturin riveihinsä  15.6.2014. SuomiKiekko. Viitattu 5.11.2016.
6. ↑  Detroit Red Wings at Nashville Predators – December 26th, 2015 *NHL.com*.  26.12.2015. National Hockey League. Viitattu 5.11.2016. (englanniksi)
7. ↑  Kujawa, Kyle: Nosek signs to two-year extension  27.5.2016. DETROIT:  Detroit Red Wings. Viitattu 5.11.2016. (englanniksi)
8. ↑
9. ↑  BEST PLAYERS PER GAME (pdf)  5.1.2012. IIHF.  Arkistoitu 5.1.2016. Viitattu 5.11.2016. (englanniksi)
10. ↑  Czech Republic – Finland (Line Up) (englanniksi)
11. ↑  RUS – CZE (1–2) (englanniksi)